Feltételezett terroristákkal csaptak össze Dzsiddában
Heves fegyveres összecsapás zajlott le csütörtök este szaúd-arábiai rendõrök és feltételezett terroristák között a Vörös-tenger menti Dzsiddában, a tûzharcban három gyanúsított meghalt, hármat pedig õrizetbe vettek.
A biztonsági erõk akciójára egy nappal azt követõen került sor, hogy Rijádban öngyilkos merényletben - feltehetõen iszlám szélsõségesek - megöltek öt embert és megsebesítettek 145-öt. A merénylet nyomán a szaúdi hatóságok minden eddiginél keményebb fellépést ígértek a terroristák ellen.

A rendfenntartók Dzsiddában üldözõbe vettek egy autót, amelynek hat utasáról azt feltételezték, hogy fegyveres iszlám szélsõségesek. A gyanúsítottak menekültek üldözõik elõl, majd egy építési területen elbújtak, és rálõttek a biztonsági emberekre. Ezzel kezdõdött a tûzharc, amelyben három üldözöttet lelõttek. Három további feltételezett terroristát õrizetbe vettek. Egy rendõr is megsebesült.
terrorizmus Dzsidda tûzharc Vörös-tenger